b'\n_START_ARTICLE_\nRomv\xc3\xa6r\n_START_PARAGRAPH_\nRomv\xc3\xa6r er en fellesbetegnelse p\xc3\xa5 de stadig skiftende forholdene i romplasmaen rundt jorden._NEWLINE_Romv\xc3\xa6r drives av helt andre prosesser enn v\xc3\xa6rforholdene innenfor en atmosf\xc3\xa6re, og handler mye om solvinden, magnetosf\xc3\xa6rer og ioniserende str\xc3\xa5ling i rommet. Begrepet \xc2\xabromv\xc3\xa6r\xc2\xbb beskriver de forholdene i rommet som p\xc3\xa5virker jorden og dens teknologiske system. Romv\xc3\xa6ret kommer an p\xc3\xa5 solens aktivitet, jordens magnetfelt og v\xc3\xa5r posisjon i solsystemet._NEWLINE_Romv\xc3\xa6rsstudier kan ses p\xc3\xa5 som en tilpasset gren av romfysikken, med hovedm\xc3\xa5l \xc3\xa5 kunne forst\xc3\xa5 og forutsi romv\xc3\xa6r for \xc3\xa5 minimere problem med tekniske systemer som satellitter i rommet og kraftledningsnett p\xc3\xa5 jorden._NEWLINE_Romv\xc3\xa6ret p\xc3\xa5 jorden bestemmes hovedsakelig av solvindens varierende tetthet og hastighet, og ogs\xc3\xa5 av det interplanetare magnetfeltet. En mengde naturfenomener utgj\xc3\xb8r eller er koblet til romv\xc3\xa6r, deriblant geomagnetiske stormer og substormer, \xc3\xb8kende str\xc3\xa5lingsniv\xc3\xa5er i str\xc3\xa5lingsbeltene, ionosf\xc3\xa6riske forstyrrelser som leder til andre forhold for radiob\xc3\xb8lger, nordlys og induserende str\xc3\xb8mmer i jordskorpen. Solaktivitet, framfor alt koronamasse-utbrudd og solstormer, for\xc3\xa5rsaker de fleste st\xc3\xb8rre romuv\xc3\xa6rene, men magnetosf\xc3\xa6rens egen dynamikk kan ogs\xc3\xa5 gi opphav til substormer ogs\xc3\xa5 ved en stille solvind.'